钦定古今图书集成/理学汇编/学行典/第235卷 > 任昭先
## 钦定古今图书集成/理学汇编/学行典/第235卷 > 任昭先

按《青州府志》：“任昭先，初名嘏，乐安世族。八岁丧母，号
泣不绝。十四始学，群书无不综览。比居，擅耕嘏地数
十亩种之。人以告嘏，嘏曰：‘我自借之耳’。耕者闻之，惭
谢还地。邑中争讼，皆诣嘏质之。子弟有不率者，父兄
辄责之曰：‘汝所行不畏任君知耶’。”仕魏至河东太守，
政化大行，纯粹岂弟，不求虚名。著书三十八篇。